**Hensikt:**

Medido Connected hjelper deg til å ta medisinene dine på egenhånd til rett tid.

**Hvordan fungerer Medido Connected:**

Medido Connected er en automatisk medisindispenser som varsler deg når medisinen skal tas ved å blinke og gi lyd. For å ta medisinen trykker du på OK-knappen og medisinposen kommer ut av dispenseren.

Det er også mulig å ta medisiner ut av dispenseren før tiden om det er nødvendig.

**Hva skjer hvis jeg glemmer å ta medisinene mine:**

Dispenseren varsler med blinkende lys og lyd inntil medisinene blir tatt ut.
Dersom det går lang tid vil dispenseren varsle hjemmetjenesten eller pårørende, som vil minne deg på å ta medisinene.

**Før dispenseren tas i bruk:**

Du og eventuelle pårørende vil få opplæring i bruk av dispenseren og du må signere en samtykkeerklæring.

